Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 337

12. évfolyam Évi óraszám: 64 óra Belépő tevékenységformák Látogatások üzemekben, laboratóriumokban: Feladattal vezetett, önállóan végrehajtott elemzési feladatok elvégzése tárgyak, minták, rajzok, grafikonok, írásos, képi és elektronikus ismeretforrások felhasználásával. Irányított információszerzés a hétköznapi életből, és integrálás a szakmai ismeretek körébe. Demonstrációk és tanulókísérletek, mérések a gravitációs ülepítés, szűrés, keverés, aprítás, szitálás műveleteknél. Beadásra szánt feladatok, számítási jegyzőkönyvek, beszámolók készítése. Számítások, eljárások alkalmazása tanári irányítással, majd segédletek felhasználásával, megadott algoritmus alapján önállóan, a mértékegységek külön vizsgálata, elemzése. Számítási feladatok különböző műveleti paraméterekkel kapott eredményeinek összevetése, értékelése, összefüggések, törvényszerűségek felismerése, az eredmények megjelenítése táblázatban, grafikonokon. Egyszerű vonalas ábrák olvasása alapján berendezések működésének magyarázata. Folyamatábrák, jelképi ábrák, szerkezeti ábrák értelmezése, összevetése szöveges, képi és valóságos tárgyi információkkal, készítési elveinek megismerése, alkalmazása. Anyag- és energiamérlegek számítása, összevetése a megmaradási törvények alapján. Műszaki hőtani diagramok használata, értékelése. A tanult műveleteket megvalósító egyszerűbb termelőberendezések önálló megfigyelése feladatok, dokumentációk alapján, szerkezetüknek, működésüknek az elemzése megadott szempontok szerint, az információk rögzítése szövegben, táblázatban, ábrában, grafikonon. 2001/28/II. szám Témakörök Tartalmak Szétválasztó műveletek Mérések és számítások végzése: gravitációs ülepítésnél, szűrés, szitálás műveleténél. Homogenizáló műveletek Mérések és számítások végzése: keverés és aprítás műveleténél. Hőtani műveletek Mérések és számítási feladatok megoldása: hőterjedés, hőátadás, hőátbocsátás, hőcserélés, bepárlás, hőkezelés, előfőzés, főzés, sütés, pörkölés, hűtés, fagyasztás műveleteknél. Energiamérleg számítása. Anyagátadási műveletek Mérési és számítási feladatok megoldása: nedves levegő jellemzői, diffúzió, szárítás, kristályosítás, diffúziós lényerés műveleténél. Anyagmérleg számítása. A víz fázisdiagramja, a Mollier-féle h—y diagram. A továbbhaladás feltételei A tanulók a látogatások, kísérletek, demonstrációk során eredményesen hajtsák végre a kapott megfigyelési, elemzési, számítási és rajzfeladatokat. Helyes eredménnyel végezzenek számításokat hőtani és anyagátadási műveleteknél. Megfelelő értékeket mérjenek, s a kapott mérési eredményeket értékeljék adott szempontok szerint gravitációs ülepítésnél (ülepedési sebesség, út, idő), szűrésnél (felület, nyomás, sebesség), szitálásnál (élesség, szitaanalízis), keverésnél (keverési idő, fordulatszám, teljesítmény), aprításnál (aprítási fok). Helyesen határozzanak meg mérési paramétereket a szárítás, kristályosítás, bepárlás műveleténél. Méréseikről, megfigyeléseikről megadott szempontok szerint készítsenek és adjanak be jegyzőkönyvet, készítsenek beszámolót a műveleteket megvalósító termelőberendezéseknél végzett megfigyelésekről, ezekben használjanak szöveges leírásokat, táblázatokat, ábrákat, diagramokat. Munkájukhoz célszerűen és eredményesen használjanak számítástechnikai eszközöket, képlettárat, adatgyűjteményeket. 2001/28/II. szám III. SZAKISKOLÁK SZÁMÁRA PÁLYAORIENTÁCIÓ, SZAKMAI EL ŐKÉSZÍT Ő ISMERETEK, SZAKMAI ALAPOZÁS KERETTANTERVI PROGRAMJAI A szakiskolai szakmai kerettantervi szabályozás egyik meghatározó eleme a széles körű választási lehetőség, amely az itt tanuló diákok differenciált fejlesztését teszi lehetővé. Ezért többféle változatban készültek az óratervek és a programok is. Az „A” változat hangsúlyozottan kívánja érvényesíteni a tanulói felzárkóztatást, a képességek fejlesztését, hogy a képzésben részt vevők alkalmasak legyenek a szakképzésbe való bekapcsolódásra. A „B” változat alkalmazása a szakiskolai képzésben részt vevők átlagához képest jobban terhelhető tanulókat feltételez, akik viszonylag rövid idő alatt képesek felzárkózni. E program keretében kiemelten kell biztosítani az átjárhatóság érvényesülését.

Source: https://magyarkozlony.hu/hivatalos-lapok/23bf0639713635e14cc8aa43db6829088ce85135/dokumentumok/d5277dcda9bcd0a068fba784edf69f31f8306729/letoltes